C 199/6
DA
Den Europæiske Unions Tidende
7.6.2023
1.
INDLEDNING
1.
Den 8. december 2022 fremsatte Europa-Kommissionen et forslag til Rådets direktiv (EU) om ændring af direktiv 2011/16/EU om administrativt samarbejde på beskatningsområdet ("forslaget") (3).
2.
Forslaget har følgende formål (4): — at indføre bestemmelser om rapportering, procedurer for passende omhu og udveksling af oplysninger om visse kryptoaktiver og e-penge — at indføre en forpligtelse for medlemsstaternes kompetente myndigheder til at udveksle oplysninger om skatteafgørelser med et grænseoverskridende element, som vedrører privatpersoner med en stor nettoformue — at indføre bestemmelser om sanktioner for overtrædelse af de nationale bestemmelser til gennemførelse af direktiv 2011/16/EU (herefter "direktivet").
3.
Denne udtalelse fra EDPS er afgivet på grundlag af en høring fra Europa-Kommissionen af 9. februar 2023 i medfør af artikel 42, stk.
1, i EUDPR.
EDPS glæder sig over henvisningen til denne høring i betragtning 43 i forslaget.
I denne henseende noterer EDPS sig ligeledes med tilfredshed, at han allerede var blevet hørt uformelt i medfør af betragtning 60 i EUDPR.
4.
KONKLUSIONER
32.
På baggrund af ovenstående fremsætter EDPS følgende henstillinger: (1) at angive, at forslaget sikrer fuld overholdelse af retten til beskyttelse af personoplysninger som fastsat i artikel 8 i chartret, og at minde om, at GDPR og EUDPR finder anvendelse på behandlingen af personoplysninger i regi af forslaget (2) at præcisere, at den kompetente myndighed i hver medlemsstat kun må videreanvende personoplysninger, hvis det er begrundet i EU- eller medlemsstatslovgivning, der opstiller en liste over formål, hvortil yderligere behandling lovligt kan godkendes og udgør en nødvendig og forholdsmæssig foranstaltning i et demokratisk samfund for at sikre de mål, der er omhandlet i artikel 23, stk.
1, i GDPR, og i selve forslaget at opstille en (udtømmende) liste over formål, hvortil personoplysninger kan viderebehandles (3) at ændre forslagets dispositive del for at præcisere, hvilke af Kommissionens specifikke forpligtelser, der i henhold til direktivet berettiger adgang til de oplysninger, der er registreret i det centrale register (4) at slette de to sidste sætninger i artikel 8ad, stk.
10, i overensstemmelse med forslagets artikel 1, stk.
6 (5) med hensyn til artikel 25, stk.
3, som ændret ved forslaget, klart at angive, i hvilke tilfælde de enheder, der er involveret i databehandlingen, skal betragtes som (alene) dataansvarlige, og hvornår de skal betragtes som fælles dataansvarlige (6) at fastsætte en maksimumsperiode for opbevaring og præcisere, at registreringer af oplysninger, der modtages gennem udveksling af oplysninger, skal slettes efter den maksimale dataopbevaringsperiode eller tidligere, hvis de ikke længere er nødvendige.
Bruxelles, den 3. april 2023.
Wojciech Rafał WIEWIÓROWSKI
(3) COM(2022) 707 final.
(4) COM(2022) 707 final, s. 1.